เรื่องร้องเรียน (ถนน,เสียงรบกวน) วันที่ 2022-10-22 16:16:36 — แขวงวัดอรุณ เขตบางกอกใหญ่ กรุงเทพมหานคร
รบกวนขอแจ้งเรื่องการทำถนน ทำทาง ที่แยกวังเดิม-วัดอรุณค่ะ เนื่องจากมีการทำทาง ทำไฟ ทำถนน ทำอะไรมากมาย ตอนกลางคืน ดึกๆมากๆ อยู่บ่อยครั้ง ซึ่งมีเสียงรบกวนดังมาก ถึงขั้นจนบ้านสั่นมาหลายครั้ง จนคนแถวนี้เดือนร้อนไม่สามารถนอนได้เลย ที่ผ่านมา1-2ปีนี้ มีการซ่อมแซมทำอะไรอยู่บ่อยๆ ซึ่งเข้าใจนะคะ ว่าต้องทำ แต่ปัญหาคือ เค้าไม่ทำตอนกลางวันเลย มาทำตอนกลางคืนทุกครั้ง บางครั้งเริ่มเที่ยงคืน ทำไปถึงตีสามตีสี่ หรือเช้าก็มี  ซึ่งเสียงมี่ดังนั้น มีทั้งเสียงคนตะโกน รถเครน รถบรรทุก เป็นต้น ซึ่งอย่างบ้านเรามีผู้สูงอายุ คุณพ่อคุณแม่ ที่ก็ไม่ค่อยแข็งแรง นอนไม่ได้เลยค่ะ บางครั้งทำติดต่อกันหลายวัน เป็นอาทิตย์ จนคนในบ้านป่วยไปตามๆกัน เพราะไม่ได้ พักผ่อนเลย

สองสามวันนี้ มีการลาดยาง ทำถนนอีกแล้ว (ซึ่งถนนก็ยังดีๆนะคะ) เมื่อคืน ตีสองก็ยังดังมากอยู่ จนบ้านสั่นเยอะมาก ส่วน ณ นาทีนี้เลย 23.00 น เสียงดังมากๆ คุณพ่อ และแม่อายุ 80 นอนไม่ได้สงสารท่านมากค่ะ


เราเข้าใจนะคะในส่วนของการปฎิบัติการ หรือทำการซ่อมแซมอะไรให้ดีขึ้น แต่การมาทำแค่ตอนกลางคืน(กลางวันไม่ทำ  เพราะอาจจะกลัวปิดถนน) เราว่าแบบนี้มันไม่ค่อยแฟร์ และเดือนร้อนคนแถวๆนี้เป็นอย่างมากค่ะ ยังไงรบกวนฝากเรื่องไว้พิจารณาด้วยนะคะ ดีใจที่มีช่องทางนี้ค่ะเพราะเราทนมาไม่ต่ำกว่า 5 รอบแล้วT_T  ขอบคุณมากๆนะคะ